text: Детоксикация – защо и как? | GreenBox.bg
  Начална страница | Здравословен живот | Детоксикация – защо и как?
  Детоксикация – същност
  Детоксикацията представлява пречистване на кръвта. Осъществява се чрез изчистване на примесите от кръвта в черния дроб, който обработва и елиминира токсичните вещества. Освен чрез черния дроб тялото се освобождава от тях и чрез лимфата, кожата, белите дробове, червата и бъбреците.
  Детоксикация – защо ни е необходима?
  Всеки ден през тялото ни преминават множество токсични вещества – нитрати, химикали, съдържащи се в храните, лекарствата, ваксините, водата и въздуха. Ако тялото ни не се пречиства редовно от тях, това може да доведе до развитието на множество заболявания. Това е причината детоксикацията да играе ключова роля за подържането на отлично здравословно състояние.
  Кои продукти са подходящи за прием по време на детоксикация?
  Синьо-зеленото водорасло съдържа голямо количество антиоксиданти, подържа алкална среда в организма ни и подпомага черния дроб да изхвърли вредните вещества от тялото. В спирулината се съдържа хлорофил (зелен пигмент), който благоприятства изхвърлянето на тежките метали от кръвта.
  Хлорелата също представлява вид водорасло, което за разлика от спирулината има твърда клетъчна стена, което е характерно повече за растенията. Най-известното научно доказано свойство на хлорелата е, че тя елиминира токсините, като тежките метали, в тялото. Това се дължи на съдържащите се съединения в клетъчната стена на водораслото, които се свързват с кадмия, оловото и живака в организма и ги извеждат от него. Наличното високо количество на хлорофил в нея повишава детоксикиращите й свойства.
  Според резултати от изследване, проведено с мишки, отровени с хлордекон (органично хлорен инсектицид), даването на хлорела съкращава периода на разпада му от 40 на 19 дни.
  По време на друго проучване в Япония, специалистите давали на мишки силно отровни диоксини, представляващи индустриални химични вещества, на които масово сме изложени. Мишките били разделени на две групи, като на едната не била давана хлорела. Резултатите показали, че животните, които я приемали са изхвърлили много по-високо количество химикали. Вследствие на това учените установяват, че хлорелата предотвратява усвояването на тези химични вещества от стомашно – чревния тракт и едновременно с това подпомага изхвърлянето на тези, които са проникнали в тъканите.
  Друго японско проучване върху 35 бременни жени показва, че при тези, които са приемали хлорела, са наблюдавани много по-ниски количества на диоксини в кърмата, в сравнение с тези, които не са. Вследствие на това, учените правят предположение, че кърмещите жени, включващи в диетата си хлорела, понижават предаването на токсични вещества на бебето, посредством млякото. Хлорелата се препоръчва за употреба и при пушачи, както и хора, страдащи от проблеми на черния дроб, ставите, мускулите и нервната система.
  Киноата е лесно смилаема супер храна. Тя съдържа високо количество фибри, които абсорбират токсините. Витамин В и фолиевата киселина, пък ускоряват отстраняването им от тялото.
  В него се съдържа голямо количество антиоксиданти, които помагат в борбата със свободните радикали, като освен това подпомага черния дроб при изхвърлянето на токсините.
  Това е лилав плод, който съдържа множество антиоксиданти, защитаващи организма от химични вещества, увреждащи ДНК – клетките.
  Детоксикация – кога?
  Зимата е един от най-подходящите сезони за детоксикация. Защо? През студените дни консумираме по-големи количества животински храни и мазнини, които се смилат трудно и увеличават киселинността в организма. Според специалисти по хранене, детоксикацията помага да освободите тялото си от натрупаните токсини, и да държите на безопасно разстояние вирусите и бактериите, причиняващи грипове и настинки, през най-студените месеци от годината.
  Детоксикация – как?
  Един от ефективните начини за детоксикация на организма е чрез триседмичен прием на плодови и зеленчукови сокове, семена ядки, бобови култури и ограничаване на цигарите, кафето, алкохола и храните, съдържащи наситени мазнини.